Kennedy Agyapong
Kennedy Agyapong nyɛla Ghana siyaayasa nira ni daabia ŋun nyɛ jintɔra zaŋti Assin Central piibupiibu yaɣili nti New Patriotic Party. O daa tuuli bɛni pii so jintɔra yuuni 2000 piibupiibu saha nti Assin North. Ka o daa lahi di kuɣu maa yuuni 2004 mini yuuni 2008 tiŋgbani zuɣulana mini jintɔraba piibupiibu saha. 

Yuuni 2012 ka o daa lahi di Assin Central din nyɛ piibupiibu yaɣa palli la, ka bɛ daa lahi pii o yuuni 2016. O daa lahi di nasara yuuni 2020 piibupiibu, saha ŋɔ o nyɛla Daambilo nti jinaduu Defense mini Interior Commitii.

Piligu biɛhigu mini Shikuru 
Ohene Agyapong nyɛla bɛ ni dɔɣi silimin goli June 16, 1960 ka o yina tiŋ din nya Assin Dompim  ka be Central Region, Ghana. O chaŋla o sɛkɛndiri shikuru la Adisadel College di be Central Region. Agyapong daa deei la shɛhirili gbaŋ din nya GCE A Level ka yi shikuru din nya Fordham University, New York, USA. O nyɛla bukpara ni daa bia, kpɛm zaŋ n-ti Assin Farms, Supercare Group of Companies ni Hollywood Shopping Centre. O niŋ amiliya ka dɔɣi bihi pishi ni ayi.

Siyaasa tali
Kennedy Agyapong na nyɛla ŋun pahi siyaasa niraba shɛba ban na ʒin lu piibu piibu ni. O ni daa wuhi hankali parigi shɛli yuuni 2016 piibu piibu ni daa ti Nana Addo Dankwah Akufo-Addo nasara. O lahi tooi mali kpaŋmaŋa zaŋ chaŋ wabigu (NPP) jintɔri briba dibu polo kamani K.T Hammond mini ban pahi. Kennedy Agyapong n-nyɛ chaamani zaŋ n-ti jina duu yɛltɔɣa komitii, tiŋgbani zuɣulana Nana Akufo-Addo gɔmnanti ŋɔ ni. Agyapong daa pɔ pɔri ni o ni ku o maŋa di yi niŋ ka Akufo-Addo gɔmnanti bɛ kpari tiŋgbani zuɣulana kuro John Mahama tizo, Ibrahim Mahama o korinfohili zuɣu, Agyapong ni daa mali dihitabili ni di kpɛhi Ghana ariʒichi yɔɣu. Shɛhirili shɛli o ni daa ti daa nyɛla, Ibrahim Mahama ni daa zaɣasim farigu yobu ka di gari yuuni saha shɛli o biɛli John Dramani Mahama ni daa Ghana tiŋgbani zuɣulana. Agyapong ni daa kpuɣili n pa o maŋa zuɣu ni o ni cha ka lahabali sabiriba zaɣasim labina lala yɛltɔɣali ŋɔ ni daa chɛ ka Ibrahim Mahama daa saɣati ni o ni yo lala farigu maa. Kennedy Agyapong niŋsim ŋɔ daa chɛ ka o nya nupuɣurigu kpɛbu pam Ghana salo sani.

Agyapong ni daa soɣi fimdi piibiu piibu fukumsi kpɛma Charlotte Osei nyinyari, ka ni nyala ni bihi piriba ŋɔ zaŋla o maŋa n bo o zaaaheei maa (Electoral Commissioner) daa chɛ ka Agyapong nya fɛibu asanzali pam sani ka maa tiŋ Naa-nima, salo ban sabiri daadam yiko zuɣu n ti pahi jina duu jintɔriba. Yuuni 2018, di naa niŋ ka bɛ gbaai Ghana Football Association zuɣulana Kwasi Nyantakyi, o daa yɛliya ni di simsi ka bɛ bo soli ka ŋun nya lahabali vihira zaŋ jɛndi gu biɛri  dibu Anas Aremeyaw Anas chɛ lala tuma pɔi ka o ti bori ni o niŋ bihigu ni shɛba ka bɛ be bɛ gomni.

O daa ku nyɛla ŋun kpɛhiri Anas dabiɛm ka di zuɣu daa chɛ tiŋduya Komitii din nya Protect Journalist mini Reporters Without Borders daa galim ka fɛi o niŋsim maa. O daa zami ni Anas ni doli so shɛli niŋdi vihigu maa bi chaŋ o ni daa ʒini Adom FM silimin goli June 4, 2018, o daa boli Anas la yuli kura, ni ka simsi ni bɛ yilo miya. O daa lahi puhi tibidarigubu n bahi ka yɛra “o yi kana kpɛ yin bu mi o, shɛlikam din niŋ, ni yo" Anas lahibali sabiri kpɛi, Ahmed Hussein-Suale zuɣu ka bɛ daa ti bahi ku Ahmed Hussein-Suale.

Silimin goli July 2018, bɛ daa di o salya jina duu domi o ni daa birigi zaligu zuɣu.

Ŋuni n-nya Ghana bilichina tuuli ŋun da loori din yuli booni Rolls-Royce, ka dihitabili lahi bɛini ni o mali o dahalali alapɛli, ka di daa yiɣisi yɛltɔɣa kulima hali ka Customs Excise and Preventive Service ti niŋ vihigu zaŋ jɛndi o buni.

Commitii 
O nyɛla chaamani zaŋ n-ti Defense and Interior Komitii; ka lahi nya ŋun be Judiciary Komitii mini Special Budget Komitii.

Maŋ biɛhigu 
O nyɛla dolo dolo nira.

Kundivihira 

Lahabaya zaa
Siyaasa niriba
Ninsala ŋun na be o nyɛvuli ni
Jintɔra
Lahabaya zaa
Siyaasa niriba
Ninsala ŋun na be o nyɛvuli ni
Jintɔra
8th Parliament of the 4th Republic of Ghana
Lahabaya zaa
Ninsala ŋun na be o nyɛvuli ni
Jintɔra
Siyaasa niriba
Ghana siyaasanima
Parliament of Ghana Contest
8th Parliament of the 4th Republic of Ghana
7th Parliament of the 4th Republic of Ghana